السلام عليكم ورحمة الله وبركاته. اهلا بحضراتكم في المقطع رقم تلتمية وتسعين. من مقاطع حظر التجول. والحلقة السادسة من حلقات تدبر سورة ياسين ارجو من حضراتكم تيجوا المصاحف افتح معي سورة ياسين
وهفكركم شفنا امبارح تدرج افتتاح الايات. يعني ايه بداية الايات كانت معي كده الاية واحد وتلاتين اية واحد وتلاتين تبدأ ازاي اعوذ بالله السميع العليم من الشيطان الرجيم. الم يروا كم اهلكنا قبلهم من القرون؟ الم يروا؟ وقلنا ده اسمه استفهام
ربنا بينكر عليهم يعني بيستنكر ان هم مش شايفين قدرته بالرغم من انها واضحة كده. الم يروا ثم هيثبت لهم انه آآ آآ هيثبت لهم قدرته عن طريق انه يسوق لهم الايات او البراهين الكونية
لتثبت عقلا قدرة الله. رح للاية تلاتة وتلاتين هتلاقيها بتبدأ ازاي؟ واية لهم الارض الميتة احيانا واية طيب نتيجة سوق الايات يعني الاول انكار عليهم. الم يروا بعد كده واية لهم
النتيجة اللي بيوصل لها اي عقل يفهم بعد البراهين دي بالوضوح دي اللي بالوضوح ده انها بتنزه الله عن اي نقص او اي عجز او اي ضعف. رح بقى لستة وتلاتين. سبحان الذي خلق الازواج كلها مما تنبت
الارض ومن انفسنا يعني اه اه بعد ما جاب الايات الكونية هتلاقي نفسك بتسبح الله بتوصل اه لفهم اه مدى قدرة الله في الوجود. طيب فاضل بقى ايتين تانيين بدأوا واية الله. في تلات ايات بدأت بقى واية لهم
اخدنا امبارح منهم اية وهي اية الليل والنهار والشمس والقمر. اللي هي الاية سبعة وتلاتين. اقراها معي اقرا كده تاني معي. سبعة وتلاتين واية لهم الليل نسلخ منه النهار فاذا هم مظلمون
النهاردة بقى احنا هنبدأ التدبر بتاعنا بالاية التالتة الاية الاولى كانت ارضية. من الارض اللي هي الانبات من بيت احياء الارض بعد موتها والاية التانية كانت سمائية من السماء. الليل والنهار وحركة الشمس والقمر. الاية التالتة بقى بحرية من البحر. وهي
الفلك او السفن وقلنا قبل كده ان ربنا تكلم عدة مرات عن آآ تسيير الفلجة في البحر على انه اية من ايات الله لانه بيتكلم عن الطفرو اية ضخمة من ايات الله. الواحد لما بيشوف العبارات الضخمة اللي بتعبر المحيطات وناقلات البترول اللي بتوزن
مليارات الكيلو جرامات ده ده وزنها ضخم جدا على سطح الماء. انت بتحط زلطة صغيرة ما بتعومش على المية. فالواحد يتعجب بصراحة من قانون الطفو ده رابعة معي الاية واحد واربعين
واية لهم انا حملنا ذريتهم في الفلك المشحون هنا ربنا بيتكلم عن سيدنا نوح وامره له ببناء الفلك وانه وانه ياخد المؤمنين معه ومعاهم ذكر وانثى من كل نوع من الحيوانات
لكن مش ملاحظين مين اللي في السفينة في الاية دي ركزوا كده يا جماعة في حاجة غريبة في الاية. واية لهم ان حملنا ذريتهم في الفلك المشحون. ربنا بيتكلم عن مين دلوقتي
عن كفار قريش اللي الاية الايات بتنزل ايات سورة الياس بتنزل في وقت النبي دلوقتي. فبيقول له واية لهم لكفار قريش. ان ربنا حمل ذريته الفولكي المشحونة ازاي واللي حصل ده حصل من اربع خمس تلاف سنة. قبل نزول الصورة
في قراءة اخرى للاية دي يعني فقرات ورش انا في ورش بنقراها ذرياتهم مش ذريتهم ذرياتهم وعايز اقول لكم ان نص القراء تقريبا قرأوها ذرياتهم نافع وابن عامر وابو جعفر ويعقوب
طيب ايه الفرق بقى اولا ذرياتهم يعني الاجيال القادمة كلها في السفينة هنا يا جماعة الحمل في الفلك معناه الانقاز يعني ايه تخيل معي ان جدك جدك قبل ما يتزوج
ويخلف ابوك او امك كان حصل له حادسة ومات ده معناه ايه؟ مين اللي ما كنش هييجي؟ حضرتك انت ما كنتش هتبقى موجود ولا اخواتك ولا ايا كان بقى مين بقى انت جدك لامك ولا جدك لابوك وخيانك اعمامك كل ما كانوش موجودين
لكن لو حد انقز جدك من الموت من سبعين سنة وبعد كده جدك اتجوز وخلف امك وخلالك وبخلاتك وكل واحد فيهم خلف يبقى اللي انقز جدك من سبعين سنة هو انقزك انت وانقز اخواتك وانقز ولاد خلانك وولاد خالاتك
هنا بقى زريات معناها وانقز اولاد اولادك انت كمان بقى ذرية بقى وكل واحد من دول عنده ذرية ذرية قريش هي هي ايضا ذرية كل اجدادهم لغاية نوح ربنا بيمن على قريش انه انقزهم هم وذرياتهم او وذريتهم
يوم ما انقز نوح. يوم ما انقز قوم نوح. هنا كمان في اية خطيرة. وهي ان كل حدث بيؤثر في احداث بشكل خطير زي ما قلت لكم كده لو جدك كان مات قبل ما يتزوج
قل يعني عيلة كاملة ما كنتش هتبقى موجودة احداث كتيرة ما كانتش بتبقى موجودة حتى لو حدس صغير جدا. يعني تخيل معي لو السيارة اللي هم المجموعة اللي كانوا سائرين
من الشام الى مصر وراحوا يجيبوا مية من البئر فلقوا سيدنا يوسف في البئر تخيل معي انهم كانوا لقوه برضو ما هوش هقول لك ما لقوهوش لكن لقوه في طريق الرجوع من مصر الى الشام
مش وهم رايحين مصر كان تاريخ العالم كله تغير تصور بقى حدث بسيط زي كده. يعني بدل ما يلاقوا سيدنا يوسف وهم رايحين مصر لأ هيلاقوه وهم جايين من مصر
سيدنا يوسف ما كانش هيحصل له كل القصة دي ولا هيبقى عزيز مصر. ولا هيبعت يجيب ابوه اللي هو يعقوب اللي هو سيدنا اسرائيل وبني اسرائيل بدأوا في مصر. والفراعنة بعد كده استعبدوهم. وسيدنا موسى ما كانش هيتولد في مصر. ولا هيتربى في بيت فرعون. ولا هيهرب
على مدين ولا يتزوج هناك. ولا ينبأ وهو راجع من مدين بعد عشر سنين عشان يخرج بني اسرائيل. ولكن فرعون هيتبعهم بجنوده بعد كده ويغرقوا كل التاريخ ده ما كانش هيحصل لو بس كان السيارة راجعين من مصر على الشام مش العكس
اللي بيسموه يعني مجرد حجر دومنو واحد يقع يوقع كله وراه معي واحد واربعين اتنين واربعين. واية لهم انا حملنا ذريتهم في الفلك المشحون. الفلك المشحون هو الفلك بتاع سيدنا نوح
ذرية قريش والذريات اللي جت بعدها كلها كانت محمولة في هذا الفلك بانقاز الناس دول كمل بقى اتنين واربعين وخلقنا لهم من مثله ما يركبون يبقى اية اخرى ان ربنا خلق
لقريش من مثل هذا الفلك ما يركبون مم طيب الفلك المشحون حملت الناس في البحر سفينة المنديس ماس سفن البحر هناك سفن الصحراء الجمال والبغان والحصنة والحمير. كل دي وسائل انتقال بيركبها الناس يقطعوا بها مسافات. اقرا اتنين واربعين وخلقنا له
من مثله من مثل الفلك المشحون. حاجة بقيت الناس بتركب عليها وبتنتقم. ما يركبون تشمل السفن الموجودة وقتها وقت قريش. اللي كانوا بيسافروا عليها الى الحبشة وغيره. وتشمل الدواب اللي كانوا بيستخدموها في التنقل
تشمل النهاردة الطيارات والصواريخ وكل حاجة بتستخدم النهاردة في التنقل. النهاردة الناس خلاص خططت لبناء مدينة في المريخ هتبدأ بناءها كمان آآ تلاتين سنة ابدأوا البناء حتى اللي الانسان عمله
هل يعتبر خلق من خلق الله؟ ما هو ربنا بيقول ايه في الاية؟ وخلقنا لهم من مثله ما يركبون. خلاص يا سيدي فاهمين انك بتقول الدواب من خلق الله اللي ربنا خلقها عشان الناس تركبها. طب والسفن؟ برضو خلق ربنا؟ طب والطيارات؟ برضو خلق ربنا
ما يعمله الانسان هو خلق من خلق الله الصورة اللي جاية صورة الصافات هنتدبر فيها الاية ستة وتسعين بتقول ايه؟ والله خلقكم وما تعملون اللي الانسان بيعمله ده وبيوصلوا وبيخترعوا
بسبب حاجتين واحد اكتشافات علمية. الانسان بيكتشف اكتشافات علمية والعلم مش من اختراع الانسان العلم هو معلومات متناثرة في الكون. ربنا نثرها في الكون. ثم اعطى الانسان ادوات يجمعها. كده بنلعب جيم بالزبط
بتخبي حاجات في حتت وبتجيب اطفال وبتديهم ادوات يجمعوا بها الحاجات دي. تدي كل واحد كيس وتدي له عصاية مش عارف ازاي وده اللي حصل. ربنا نفر المعلومات نثر العلم في الكون والانسان بيجمع العلم بس. الانسان ما بيخترعش علمه
الانسان بيوصل للعلم بتاع ربنا ثم ربنا امر الانسان انه يجمع المعلومات زي ما قلنا. طيب السبب التاني اللي بيتيح للانسان انه يعمل هذه الاعمال ويخترع قوانين الفيزياء وقوانين الطبيعة
اللي ربنا خلقها. السفن ما كانتش هتخترع. ما كانتش هتبنى. لولا قوانين زي قانون الطفو وجريان الاجسام على الماء اللي هو التوتر السطحي اللي بيسموه سيرفستنشن. كل دي قوانين فيزيائية. قوانين في الطبيعة
يبقى نعمة الفلج ونعمة وسائل الانتقال كلها في نعم ربنا انعم بها علينا بس في حاجة بقى وسائل الانتقاد دي خطيرة جدا السفن بتغرق والناس بتموت وحتى وسائل الانتقال في الصحراء بيحصل انك تقرا ان فلان وقع من على راحلته فمات ما هو وقع على راسه او وقع على رقبته
مات حتى ركوب الخيل وركوب الحاجات دي في معدل خطورة ولو بسيط بس في خطورة. الطيارات بيحصل حوادس القطارات ما تعدش حوادس سيارات يوم طبعا حواجز. مين فينا ما يعرفش حد مدفع حادسة عربية؟ كلنا نعرف ناس مدفع حادسة عربيات
اذا الانسان محتاج ايه من ربنا بعد ما بيبني وسائل الانتقال ويبدأ يستخدمها. بيحتاج لنعمة الحفظ بدون الحفظ الطبيعة ستطبق على الانسان وتقتله البحر هيغرقك الجازبية هتسقط له طائراته. اللي هو الانسان كده محتاج باستمرار لحفظ الله
يبقى اقرا بقى تلاتة واربعين وان نشأ نغرقهم فلا صريخ لهم ولا هم ينقذون لو ربنا شاء يغرق السفن دي وكل وسائل الانتقال دي بتقع كلها ازا ربنا شقى ساعتها بقى فلا صريخ لهم
الصريخ تطلق على اللي بيصرخ ليطلب النجدة. فلا صريخ لهم يعني ما فيش فيهم واحد هيبقى بيصرخ خشونته بالمجدي. مش هيلحق وايضا بتطلق في اللغة العربية على اللي بيستجيب للصراخ. وبينقزه. في حاجة اسمها الاضاد في اللغة العربية
الكلمة بيبقى لها معناها وضدها ممكن لو ربنا شاء معنى الاية دي ان الناس المسافرين دول يهلكوا بالغرق او ايا كان وساعتها ولا ينقذون. وساعتها ما حدش هيتم انقاذه. ما حدش هيعرف ينقذ حد
يبقى امن الانسان في الدنيا متعلق بمشيئة الله ركز معي. الاية تلاتة واربعين واربعة واربعين مع بعض بقى هنقراهم. وان نشأ نغرقهم فلا صريخ لهم ولا هم ينقذون الا رحمة منا ومتاعا الى حين
اي ان الانسان برحمة الله بينقذ من الموت. يبقى الطبيعي هو ان الطبيعة تقضي عليك لولا حفز ربنا ورحمة ربنا وازا الانسان عاش الا رحمة منا ومتاعا الى حين. وازا الانسان عاش وربنا حفزه
هو مش هيعيش للابد. لا سيتمتع متاعا سيمتع بصحته او بالحياة الى حين يعني حين الموت حين يأتيه الموت. بالتالي شف بقى الانسان وجوده بيد الله ازاي وجود الانسان وانعدام وجود الانسان كله بيد الله
وجودك وعدمك بيد الله. اقرا معي واحد واربعين. واية لهم انا حملنا ذريتهم في الفلك المشحون. لولا انقاز ربنا لاجداد في الطوفان ما كانش هيبقى احنا موجودين النهاردة ادي وجود وعدم
اتنين واربعين وخلقنا لهم من مثله ما يركبون. وفي مراكب اخرى في البر والبحر والجو احنا لنا احنا. اقرا تلاتة واربعين. وان ما شأن نغرقهم فلا صريخ لهم ولا هم ينقذون. ولو ربنا شاء الانسان ينعدم
يغرق طيارته تقع ولا هيقدر يستنجد بحد ولا هيبدأ يصرخ طلبا للنجدة ولا حد هيقدر ينقزه. بس هنا في حاجة بقى شبهة يا جماعة الكلام ده انتم بتقولوه ليه؟ وكأن كل المراكب اللي غرقت ما حدش انقزها. لا مش حقيقي
في مراكب كتير بتغرق وبتتحرك قطع الانقاز في الوقت المناسب. وفي الدول المحترمة الكلام ده بيحصل بيتم انقاز الناس كلها يبقى المقصود ايه فكر معي لما ربنا يقول وان نشأ نغرقه فلا صريخ لهم ولا هم ينقذون
لكن احنا عارفين ان بيحصل كتير ان في آآ آآ مراكب بتغرق وبيتم انقاز الناس كلها يبقى المقصود ايه في حاجة وراء بين السطور الحبر السري كاتب ايه ؟ فك الشفرة
مين اللي بيصرخ وهو بيموت وبيقول ايه فكر معي اللي امتنع عن ذكر الله واللي مقيم على معصية في سورة المؤمنون اخدناها من شهرين حتى اذا جاء احدهم الموت قال رب ارجعون
بصرخ لعلي اعمل صالحا فيما تركت انها كلمة هو قائلها. ومن ورائهم برزخ الى يوم يبعثون. خلاص لا ينقذون فالانسان وهو بيموت لو هو من اللي ما كانوش بيعملوا الاعمال الصالحة. من الناس العصاة من الناس الكفار بيصرخ
ويقول ارجع رجعوني المهم كونو جه للوجود لان اجداده اللي ركبوا الفلك المشحون عاشوا ده مش معناه انه مش ممكن يموت. لأ لو ربنا قدر انه يغرق هيموت ولو ربنا قدر انه يصرخ هيصرخ. ولو قدر ما يصرخش مش هيلحق يصرخ ولا حد هيقدر ينقزه
كله قدر ربنا. اقرا اربعة واربعين بقى معي الا رحمة منا ومتاعا الى حين. يبقى الطبيعي هو ان الانسان ماشي معرض للخطر. لولا رحمة ربنا المخاطر بتعرض وجود الانسان للانعدام. الانسان ينعدم الا برحمة ربنا. ازا ادركته رحمة ربنا هيعيش
فترة مؤقتة برضه لغاية ما يأتيه الموت. ازا الموت محيط بالانسان من كل مكان وفي كل زمان وفي كل وقت خمسة واربعين بقى معي واذا قيل لهم اتقوا ما بين ايديكم وما خلفكم لعلكم ترحمون
ايه هو اللي ما بين ايديهم وما خلفهم ايه هو ما بين ايديكم وما خلفكم ما بين ايديهم ايديهم ده يعني قدامهم ما خلفهم يعني يراهم التعديل اللي بيستخدم في الزمان كمان
واذا قيل لهم اتقوا ما بين ايديكم وما خلفكم. اتقوا اللي في المستقبل واللي في الماضي ايه هو الشيء المحيط بهم من كل مكان؟ يلا خدوا عشرين سانية واكتبوا لي
ايه المطلوب ان هم يتقوه هنا في التعليقات بص في الاية خمسة واربعين وفكر معي. واذا قيل لهم اتقوا ما بين ايديكم وما خلفكم لعلكم ترحمون الناس تقلت في الفطار ولا ايه يا جماعة؟
متقلين في الفطار احنا لسه قايلين في الاية تلاتة واربعين واربعة واربعين. اقرا معي تلاتة واربعين واربعة واربعين. تلاتة واربعين اقرا. وان نشأ نغرقهم فلا صريخ لهم ولا هم ينقذون الا رحمة من
ومتاعا الى حين. يبقى المحيط بهم من كل مكان هو الموت الموت هو الشيء المحيط بالانسان في كل لحزة. واذا قيل لهم اتقوا ما بين ايديكم وما خلفهم الموت اتقوا الموت اللي كان موجود وراكم وقدامكم. في كل لحزة
بكم والواحد هيتقي الموت ازاي! ما هو الواحد لازم يموت! ايوة تتقي الموت بانك تبقى جاهز للموت تتقي موت الفجأة انت جاي يا سارة مش جاهز ما تموتش وترجع تولول وتصرخ وتقول رب ارجعون لعلي اعمل صالحا فيما تركت. بتتقي الموت ازاي
لان ما حدش هيسمعك ما حدش هينقزك وقتها ما حدش هيرجعك تدفع الزكاة اللي عليك ما حدش هيرجعك ترفع الظلم اللي وقعته على الناس ما حدش هيرجعك تصلي ما حدش هيرجعك تنصف المزلوم. ما حدش هيرجعك تغطي عورتك
المسل بيقول اللي ياكل على ضرسه ينفع نفسه. ما حدش هينفعك خلاص ازا جاك الموت ما حدش هينفعك احنا بقالنا سنة ونص خايفين نخرج من بيوتنا لا يكون خروجنا سبب موتنا
خايفين نزور اهالينا. خايفين نقعد مع بعض نتعشى على نفس السفرة مع ولادنا في البيت مش عارف ولسه مش عارفين ايه المقصود؟ اتقوا ما بين ايديكم وما خلفكم اللي محبيك
اللي جاي جاي اللي انت ما حصلكش لحد دلوقتي بس برحمة ربنا وكان ممكن تكون في حادسة عربية. وكان ممكن تموت في المرض اللي فات. وكان ممكن تموت في مليون حاجة
اقرا ستة واربعين ستار بيه معي وما تأتيهم من اية من ايات ربهم الا كانوا عنها معرضين كل الايات دي ايات كونية في السماوات والارض والبحار خدناها وايات اخرى ايات الوحي
القرآن وبرضه الناس بتعرض لما يتقال لها اتقوا ما بين ايديكم وما خلفكم اتقوا يا جماعة الموت بيجي فجأة. يا جماعة اخطر حاجة موضوع الموت ده غريب جدا الموت ده
اكتر حاجة بنتعامل معها يعني انسى الكورونا. الكورونا بالزات خلاص احنا محاطين بالموت في كل حتة عمالين نسمع ناس بتموت حوالينا لكن من قبل كده يوميا بنسمع عن ناس بتموت. يوميا يا ناس نعرفها يا ناس مشهورة يا ناس من قرايبنا يا ناس
واكتر حاجة يعني فيه صفحة اسمها صفحة الوفيات الاهرام ما فيش صفحة اسمها صفحة الاحياء ومع زلك بنستبعد الموت عن نفسنا دايما وكأن الموت ده حاجة هتحصل لجيراننا. تحصل للناس كلها انا لأ. ما حدش فينا عنده حاجة اسمها طول الامل
طول الامل بيلعب بك الشيطان عندك كم سنة؟ خمسة وخمسين ابوك مات عنده كم سنة؟ آآ ستين لسة فاضل لك خمس سنين خد راحتك. لما يبقى عندك ستين ابقى خلي بالك. اللي هو طول الامل
بيلعب بك معي وما تأتيهم من اية من ايات ربهم الا كانوا عنها معرضين. ما فيش اية واحدة جابت نتيجة معهم. اعرضوا عنها كلها طيب هل ده عيب في ايات ربنا؟ انها مش بتشتغل؟ لا الايات قوية جدا. عايز ايات ايه اقوى من السماء والارض والشمس والقمر وحركة الشمس والنجوم
ارض واحياء العرض ارض بعد موتها والانبات والفلك التي تجري في البحر بانه عايز اية تقرب من كده ما فيش حاجة اقوى من كده لكن مش بتشتغل ولا بتجيب نتيجة اللي مع اللي مسيطر على نفسه وعلى شهواته
مسيطر على حب الدنيا اللي جواه. اقرا سبعة واربعين هتفسر لك. واذا قيل لهم انفقوا مما رزقكم الله. قال الذين كفروا للذين امنوا انطعم من لو يشاء الله اطعمه ان انتم الا في ضلال مبين
للدرجة دي ضليتوا هم بيقولوا للمؤمنين كده بيرفضوا اطعام الجائع بيرفضوا التصدق على الفقير ويقدموا عزر واهي زي ايه مش عيب نطعم اللي ربنا شاء انه يبقى جائع احنا لازم ننفز مشيئة ربنا. احنا لازم نحافظ على الجائع. جائع زي ما هو
والعاري عاري زي ما هو اسم حب الدنيا وحب المال اللي بيعمل انسان عن رؤية الحق بهذه الدرجة ربنا خلق الفقير وخلق الغني عشان يبقوا فتنة لبعض يختبر البعض وجعلنا بعضكم لبعض فتنة اتصبرون؟ يعني اختبار لبعض الفقير هو اختبار للغاية
هتنفق عليه ولا لأ هترحموا ولا لأ بالفلوس اللي ربنا اداها لك بيختبرك بها والغني اختبار للفقير هتمد ايدك على فلوسه وتسرقه ولا لأ تحقد عليه وتحسده ولا لأ؟ هتتذلل له من اجل المال ولا لا
نقرا مع بعض الايات اللي تدبرناها الليلة كده قبل ما نختم اقرا معي من اول واحد واربعين لسبعة واربعين واية لهم انا حملنا ذريتهم في الفلك المشحون وخلقنا لهم من مثله ما يركبون
وان نشأ نغرقهم فلا صريخ لهم ولا هم ينقذون الا رحمة منا ومتاعا الى حين واذا قيل لهم اتقوا ما بين ايديكم وما خلفكم لعلكم ترحمون ها ما فيش جواب. انت تخيل الجواب. الجواب يبقى ايه
اعراضه طبعا كمل بقى. واذا قيل لهم اتقوا ما بين ايديكم وما خلفكم لعلكم ترحمون وما تأتيهم من اية من ايات ربهم الا كانوا عنها معرضين. يبقى الجواب ان هم اعرضوا
واذا قيل لهم انفقوا مما رزقكم الله. قال الذين كفروا للذين امنوا انطعم من لو يشاء الله اطعمه ان الا في ضلال مبين ونتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ
اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك. واجعلنا لك كما تحب اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله
وفي مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفر كثرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم بحق كل حرف في كتابك كلوناه او تدبرناه. اكفنا واهلينا شر كل من يكيد لنا ولهم. واحفظنا واياهم من شرور ونجعلك اللهم في نحورهم. فانت الوكيل ولا حول ولا قوة الا بك
اللهم من قضى منا بالوباء المنتشر فاكتبها له شهادة ومن كان منا او من احبابنا او من اخواننا او من اخواتنا مريضا به او حاملا له. فالبسه ثوب الصحة والعافية
عاجلا غير اجل ومن لم يصب به فقه شره. وابعده عنه ولا تسلطه الا على اعداءك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك
والتقت يا ربنا على طاعتك وتوحدت على دعوتك وتعاهدت على نصرة شريعتك فوثق اللهم رابطتها. وادم ودها واهدها سبلها. واملأها بنورك الذي لا يخبو. واشرح صدورها بفيض بالايمان بك وجميل التوكل عليك
واحييها يا ربنا بمعرفتك وامتها يا مولانا على الشهادة في سبيلك انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله ان كنا من اهل الدنيا